Diari Oficial de la Generalitat Valenciana


Sumari del DOGV 9485, del 07-12-2022 (2022/11104)

RESOLUCIÓ de 5 de desembre de 2022, del conseller d'Economia Sostenible, Sectors Productius, Comerç i Treball, de concessió de les ajudes convocades per Resolució de 16 de juny de 2022, de la directora general de Comerç, Artesania i Consum, per la qual s'efectua la convocatòria per a l'exercici 2022 de les ajudes en matèria de comerç i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, de conformitat amb la modificació realitzada per l'Ordre 5/2022, d'1 de juny. Títol II, capítol I, article 18.4 (exp. CMIART).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9485

Data del DOGV
:   07-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11217


Data del document
:   05-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 5 de desembre de 2022, del conseller d'Economia Sostenible, Sectors Productius, Comerç i Treball, de concessió de les ajudes convocades per Resolució de 16 de juny de 2022, de la directora general de Comerç, Artesania i Consum, per la qual s'efectua la convocatòria per a l'exercici 2022 de les ajudes en matèria de comerç i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, de conformitat amb la modificació realitzada per l'Ordre 5/2022, d'1 de juny. Títol II, capítol I, article 18.4 (exp. CMIART). [2022/11421]  
  
  
Vista l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania (DOGV 8433, 28.11.18).  
  
Vista l'Ordre 5/2022, d'1 de juny, de la Conselleria d'Economia Sostenible, Sectors Productius, Comerç i Treball, de modificació de l'Ordre 22/2018, per la qual s'aproven les bases reguladores per a la concessió de subvencions en matèria de comerç, consum i artesania (DOGV 9355, 06.06.2022).  
Vista la Resolució de 16 de juny de 2022, de la directora general de Comerç, Artesania i Consum, per la qual s'efectua la convocatòria per a l'exercici 2022 de les ajudes en matèria de comerç i artesania (DOGV 9366, 21.06.2022 i correcció d'errors DOGV 9393, de 28.07.2022).  
  
Vista l'acta de la Comissió Qualificadora, reunida en data 5 de desembre de 2022, en la qual, atesa la insuficiència de crèdit disponible per atendre totes les sol·licituds, s'han valorat aquestes segons el que estableix l'article 10 de l'Ordre 22/2018, de conformitat amb la modificació realitzada per l'Ordre 5/2022 i s'ha aprovat la relació d'ajudes a concedir segons la puntuació obtinguda i fins l'esgotament del crèdit disponible aprovat en la convocatòria de 16 de juny de 2022, així com la relació d'ajudes excloses per insuficiència de crèdit.  
En base a allò aprovat en aquesta Comissió sobre les sol·licituds d'ajudes presentades que s'acullen a tot el regulat en el títol II, capítol I, article 18.4 de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, de conformitat amb la modificació realitzada per l'Ordre 5/2022, d'1 de juny, i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, resolc  
  
Primer  
Concedir les ajudes que es recullen en l'annex I, per un import total de 499.500,99 euros, per a la realització de les accions que en el mateix s'especifiquen.  
En el cas d'agrupacions de persones físiques o jurídiques sense personalitat jurídica, segons el que estableix l'article 11 de la Llei 38/2003, general de subvencions, es fa constar expressament, els compromisos d'execució assumits per cada membre de l'agrupació, així com l'import de subvenció a aplicar per cadascú d'ells (annex II).  
Les ajudes que es concedixen a través de la present resolució estan sotmeses al règim de minimis regulat pel Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, de 24.12.2013).  
  
Segon  
Les ajudes es finançaran amb càrrec a l'aplicació pressupostària 53.45.05.468.47.979.45, línia de subvenció S8933 del pressupost de gastos de la Generalitat per a l'exercici 2022.  
Tercer  
Fins el 16 de desembre de 2022, la beneficiària, de conformitat amb allò establit en l'apartat huité de la Resolució de 16 de juny de 2022, podrà realitzar l'activitat objecte de la subvenció i justificar el compliment de la finalitat que determina la seua concessió, així com de les obligacions establides en l'article 13 i dels requisits i condicions imposades, per mitjà de la presentació dels documents establits en l'article 15, així com la documentació addicional, si és el cas, de l'article 19.2, tots ells de l'Ordre 22/2018 de bases reguladores d'aquestes ajudes de conformitat amb les modificacions realitzades per l'Ordre 5/2022, d'1 de juny. El càlcul de la subvenció definitiva a percebre es realitzarà aplicant el percentatge de suport real a la despesa justificada i aprovada.  
  
L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits en l'article 16 de l'esmentada Ordre 22/2018.  
  
L'import de la subvenció no podrà ser destinat a finalitat ni activitat diferent d'aquella per a la que es concedix i el seu incompliment obligarà a la devolució dels fons percebuts.  
  
Quart  
Denegar les ajudes a les sol·licitants que s'assenyalen en l'annex III d'aquesta resolució, pels motius que s'especifiquen.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la seua publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.